CELEX: 32014D0843
Language: sl
Date: 2014-11-26 00:00:00
Title: 2014/843/EU, Euratom: Izvedbeni sklep Komisije z dne 26. novembra 2014 o spremembi Izvedbenega sklepa Komisije 2013/747/EU, Euratom o pooblastitvi Združenega kraljestva, da uporabi določene približne ocene za izračun osnove za lastna sredstva iz naslova DDV (notificirano pod dokumentarno številko C(2014) 8924)

28.11.2014   
            
            
               SL
            
            
               Uradni list Evropske unije
            
            
               L 343/31
            
         IZVEDBENI SKLEP KOMISIJE
   z dne 26. novembra 2014
   o spremembi Izvedbenega sklepa Komisije 2013/747/EU, Euratom o pooblastitvi Združenega kraljestva, da uporabi določene približne ocene za izračun osnove za lastna sredstva iz naslova DDV
   
      
         (notificirano pod dokumentarno številko C(2014) 8924)
      
   
   (Besedilo v angleškem jeziku je edino verodostojno)
   
      (2014/843/EU, Euratom)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 371 Direktive Sveta 2006/112/ES (2) lahko Združeno kraljestvo še naprej oprošča transakcije iz dela B Priloge X k navedeni direktivi, če jih je oprostilo 1. januarja 1978; te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               V svojem odgovoru z dne 22. aprila 2014 na dopis Komisije z dne 4. februarja 2014 v zvezi s poenostavitvijo inšpekcijskih pregledov lastnih sredstev iz naslova DDV (3) je Združeno kraljestvo zaprosilo, da ga Komisija pooblasti za uporabo fiksnih odstotkov vmesne osnove za izračun osnove za lastna sredstva iz naslova DDV za transakcije iz točk 7 in 9 dela B Priloge X k Direktivi 2006/112/ES za proračunska leta od 2014 do 2020. Združeno kraljestvo je pokazalo, da sta bila uporabljena odstotka v preteklosti stabilna. Zato bi bilo treba Združeno kraljestvo pooblastiti, da v skladu z dopisom, ki mu ga je poslala Komisija, za izračun osnove za lastna sredstva iz naslova DDV uporabi fiksna odstotka.
            
         
               (3)
            
            
               Zaradi preglednosti in pravne varnosti je primerno veljavnost pooblastila časovno omejiti.
            
         
               (4)
            
            
               Zato je primerno, da se Izvedbeni sklep Komisije 2013/747/EU, Euratom (4) ustrezno spremeni –
            
         SPREJELA NASLEDNJI SKLEP:
   Člen 1
   Izvedbeni sklep 2013/747/EU, Euratom se spremeni:
   
               1.
            
            
               člen 1 se nadomesti z naslednjim besedilom:
               „Člen 1
               Za namene izračuna osnove za lastna sredstva iz naslova DDV se Združeno kraljestvo pooblasti, da od 1. januarja do 31. decembra 2013 uporabi približne ocene za naslednjo kategorijo transakcij iz dela B Priloge X k Direktivi 2006/112/ES:
               
                            
                        
                        
                           predaja zazidljivih zemljišč (točka 9).“
                        
                     ;
         
               2.
            
            
               za členom 1 se vstavita člena 1a in 1b:
               „Člen 1a
               Za namene izračuna osnove za lastna sredstva iz naslova DDV se Združeno kraljestvo pooblasti, da od 1. januarja 2014 do 31. decembra 2020 za transakcije iz točke 7 dela B (bolnišnice) Priloge X k Direktivi 2006/112/ES uporablja 0,01-odstotni delež vmesne osnove.
               Člen 1b
               Za namene izračuna osnove za lastna sredstva iz naslova DDV se Združeno kraljestvo pooblasti, da od 1. januarja 2014 do 31. decembra 2020 za transakcije iz točke 9 dela B (objekti in zazidljiva zemljišča) Priloge X k Direktivi 2006/112/ES uporablja 0,004-odstotni delež vmesne osnove.“;
         
               3.
            
            
               člen 2 se črta.
            
         Člen 2
   Ta sklep je naslovljen na Združeno kraljestvo Velika Britanija in Severna Irska.
   
      V Bruslju, 26. novembra 2014
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Ares(2014)261136.
   
      (4)  Izvedbeni sklep Komisije 2013/747/EU, Euratom z dne 10. decembra 2013 o pooblastitvi Združenega kraljestva, da uporabi določene približne ocene za izračun osnove za lastna sredstva iz naslova DDV (UL L 333, 12.12.2013, str. 79).